|  |  |
| --- | --- |
| C:\Documents and Settings\Administrator\Desktop\CERTIFICATE NOI\moldac2.bmp | **CENTRUL NAŢIONAL DE ACREDITARE** |

**CERINŢE SPECIFICE PENTRU ACREDITAREA**

**ORGANISMELOR DE CERTIFICARE A PRODUSELOR ECOLOGICE**

|  |
| --- |
| Cod: CS-OCprec-01 |
| Ediţia: 5 |
| Pag: 1/19 |

|  |  |  |  |
| --- | --- | --- | --- |
| Elaborat | Verificat | Avizat | Aprobat |
| Șef Direcție DA/OCI | Responsabil SM | CT/OCI | Director  |
| Natalia MIHĂESCU  | Aliona GUȚUL | Proces verbal nr. 24 din 25.09.2024 | Iurie FRIPTULEAC |

Data aprobării: 30.09.2024

Data aplicării: 30.09.2024

Reproducerea integrală sau parţială a prezentei proceduri în orice publicaţii şi prin orice procedeu (electronic, mecanic, fotocopiere, microfilme, etc.), este interzisă dacă nu există acordul scris al MOLDAC.

CUPRINS

[1. SCOP 3](#_Toc176964167)

[2. DOMENIU DE APLICARE 3](#_Toc176964168)

[3. REFERINȚE 3](#_Toc176964169)

[3.1 Standarde de acreditare 3](#_Toc176964170)

[3.2 Legislaţia 3](#_Toc176964171)

[3.2.1 Uniunii Europene 3](#_Toc176964172)

[3.2.2 Republicii Moldova 3](#_Toc176964173)

[3.3 Alte documente - documente EA, IAF 3](#_Toc176964174)

[3.4 Documentele MOLDAC 4](#_Toc176964175)

[4. DEFINIŢII ŞI PRESCURTĂRI 4](#_Toc176964176)

[4.1. Definiţii 4](#_Toc176964177)

[4.2. Prescurtări 4](#_Toc176964178)

[5. DESCRIEREA ACTIVITĂŢILOR 5](#_Toc176964179)

[5.1 Cerinţe specifice pentru OCprec 5](#_Toc176964180)

[5.1.1 Cerințe specifice pentru OCprec în conformitate cu legislația națională 5](#_Toc176964181)

[5.1.2 Cerințe suplimentare la standardul de referință (ISO/IEC 17065) 7](#_Toc176964182)

[4.3 Răspundere juridică și finanțare 7](#_Toc176964183)

[6. Cerințe referitoare la resurse 8](#_Toc176964184)

[6.1 Personalul organismului de certificare 8](#_Toc176964185)

[6.2 Resurse pentru evaluare 9](#_Toc176964186)

[6.2 Resurse externe (externalizare) 9](#_Toc176964187)

[7. Cerințe referitoare la proces 10](#_Toc176964188)

[7.1 Generalități 10](#_Toc176964189)

[7.2 Solicitare 10](#_Toc176964190)

[7.3 Analiza solicitării 10](#_Toc176964191)

[7.4 Evaluare 11](#_Toc176964192)

[7.5 Analiză 14](#_Toc176964193)

[7.6 Decizie referitoare la certificare 14](#_Toc176964194)

[7.7 Documentație de certificare 14](#_Toc176964195)

[7.8 Registrul produselor certificate 14](#_Toc176964196)

[5.2.1 Documentele care trebuie să fie depuse de OC produse ecologice 14](#_Toc176964197)

[5.2.2 Descrierea domeniului de acreditare 15](#_Toc176964198)

[5.2.3 Programul de evaluare 15](#_Toc176964199)

[5.2.4 Evaluarea locațiilor 16](#_Toc176964200)

[5.3 Evaluări asistate /Audituri asistate 16](#_Toc176964201)

[5.3.1 Criterii de selectare a inspectorilor și operatorilor pentru evaluări asistate 17](#_Toc176964202)

[5.4 Extinderea domeniului de acreditare 18](#_Toc176964203)

[5.5 Dosarul pentru recunoaștere de autoritatea (autoritățile) de reglementare 18](#_Toc176964204)

[5.6 Certificatul de acreditare 18](#_Toc176964205)

[5.7 Schimb de informaţii 18](#_Toc176964206)

[5.8 Suspendarea, retragerea sau restrângerea acreditării 18](#_Toc176964207)

[**6. SINTEZA MODIFICĂRILOR** 19](#_Toc176964208)

#

# 1. SCOP

Scopul acestui document este de a detalia cerințele specifice care trebuie îndeplinite și procesul de acreditare pentru certificarea produselor ecologice.

# 2. DOMENIU DE APLICARE

Aceste cerințe se aplică atât MOLDAC, cât și organismelor de control/ organismelor de certificare a produselor ecologice (în continuare OCprec) pentru acordarea certificării ecologice în conformitate cu prevederile Legii nr. 237 din 31.07.2023 și HG nr. 149 din 10.02.2006 și a Regulamentului UE privind producția ecologică.

# 3. REFERINȚE

## 3.1 Standarde de acreditare

* SM EN ISO/CEI 17065:2013 –Evaluarea conformităţii. Cerinţe pentru organisme

 care certifică produse, procese şi servicii.

## 3.2 Legislaţia

### 3.2.1 Uniunii Europene

- Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului, precum și regulamentele asociate delegate și de punere în aplicare aferente acestui Regulament.

### 3.2.2 Republicii Moldova

* [Legea nr. 237 din 31.07.2023 privind producția ecologică și etichetarea produselor ecologice](http://lex.justice.md/index.php?action=view&view=doc&lang=1&id=338801);
* HG nr. 253 din 10.04.2024 privind normele detaliate de producție ecologică, recunoașterea retroactivă a perioadei de conversie și produsele și substanțele aprobate pentru utilizare în producția ecologică;
* HG nr. 433 din 21.06.2024 cu privire la sistemul de control și certificare a producției ecologice, recunoașterea organismelor de control și supravegherea activității acestora:
* [HG nr. 149 din 10.02.2006 pentru implementarea Legii cu privire la producţia agroalimentară ecologică](http://lex.justice.md/index.php?action=view&view=doc&lang=1&id=315093);
* HG nr. 884 din 22.10.2014 pentru aprobarea Regulamentului privind utilizarea mărcii naționale “Agricultura Ecologică – Republica Moldova”;
* Orice alte documente aplicabile produselor ecologice stabilite de autoritatea de reglementare în vigoare, care sunt disponibile pe pagina web [a](http://www.gov.maia.md) autorității de reglementare.

## 3.3 Alte documente - documente EA, IAF

* [EA-3/12 M:2022 Politica EA pentru Acreditarea Certificării Producției Ecologice](http://www.acreditare.md/public/files/Documente_EA_ILAC_IAF/OCpr/EA_3-12_Acred_cert_prod_ecolog_1.pdf), care poate fi regăsită pe site [www.acreditare.md](http://www.acreditare.md), alte documente aplicabile în corespundere cu documentul SM MOLDAC ”Criterii generale pentru acreditare”, cod CA.
* IAF MD 12:2023 Evaluarea în vederea Acreditării Organismelor de Evaluare a Conformității cu Activități în mai multe Țări
* Codex Alimentarius CAC/GL 32 - Liniile directoare pentru producerea, prelucrarea, etichetarea și vânzarea produselor alimentare ecologice

## 3.4 Documentele MOLDAC

* Criteriile de Acreditare, cod CA
* Regulile de Acreditare, cod RA
* Documentul de referință pentru OCproduse, cod DR-OCpr-04
* Politicele MOLDAC, cod PM
* Reguli de Acreditare, cod RA

4. DEFINIŢII ŞI PRESCURTĂRI

## 4.1. Definiţii

Se vor aplica definițiile din referințele indicate la punctul 3 din prezentul document, mai specific, definițiile din:

* Legea nr. 235 din 01.12.2011 Legea privind activităţile de acreditare şi evaluarea conformității cu modificările ulterioare.
* SM EN ISO/IEC 17000:2020 - Evaluarea conformităţii. Vocabular şi principii generale.
* SM EN ISO/CEI 17065:2013 - Evaluarea conformității. Cerințe pentru organisme care certifică produse, procese și servicii.
* Regulamentul (UE) 2018/848 al parlamentului european și al consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului.
* EA 3/12 M:2022 – Politica EA pentru Acreditare Certificării Producției Ecologice:
* **Organism de control** -persoană juridică distinctă care desfășoară activități de inspecție și certificare în domeniul producției ecologice, în conformitate cu prevederile Legii nr. 237/2023, obiect al prezentei acreditări (organism de certificare, conform definiției ISO/IEC 17000 și ISO/IEC 17065).
* **Locație** - locația în care organismul de control acreditat ia decizii privind certificarea (așa cum este definit de cap.7.6 din ISO/IEC 17065)

## 4.2. Prescurtări

Prescurtările utilizate în acest document sunt:

|  |  |
| --- | --- |
| MOLDAC | Centrul Naţional de Acreditare |
| OCprec | Organism de Certificare produse ecologice |
| AE | Agricultura Ecologică |
| EvT | Evaluator Tehnic |
| ExT | Expert Tehnic |

5. DESCRIEREA ACTIVITĂŢILOR

## 5.1 Cerinţe specifice pentru OCprec

### 5.1.1 Cerințe specifice pentru OCprec în conformitate cu legislația națională

OCprec trebuie să se conformeze cerințelor standardului ISO/IEC 17065, precum și cerințelor actelor normative specificate în pct. 3.2.2 - 3.4 a prezentului document.

În sensul art. 25 alin.(1) și (3) din Legea nr. 237/2023, produsele se clasifică în conformitate cu următoarele categorii:

a) Plante și produse vegetale neprelucrate, inclusiv semințe și alte materiale de reproducere a plantelor;

b) Animale și produse de origine animală neprelucrate;

c) Alge și produse de acvacultură neprelucrate;

d) Produse agricole prelucrate, inclusiv produse de acvacultură, destinate utilizării ca

alimente;

e) Hrană pentru animale;

f) Vin;

g) Alte produse enumerate în Anexa I la Legea nr. 237/2023 sau necuprinse în categoriile anterioare:

1. Drojdie utilizată ca aliment sau hrană pentru animale;

2. Mate, porumb dulce, frunze de viță, miezuri de palmier, muguri de palmier, muguri

de hamei și alte părți comestibile ale plantelor și produse obținute din acestea;

3. Sare de mare și alte tipuri de sare utilizate pentru alimente și hrană pentru animale;

4. Gogoși de viermi de mătase de pe care se pot depăna fire;

5. Gume și rășini naturale;

6. Ceară de albine;

7. Uleiuri esențiale;

8. Dopuri de plută din plută naturală, neaglomerate și fără nici un fel de lianți;

9. Bumbac, necardat și nepieptănat;

10. Lână, necardată și nepieptănată;

11. Piei brute și piei netratate;

12. Preparate tradiționale din plante pe bază de plante.

Organismele de certificare produse ecologice trebuie să se conformeze cerințelor standardului ISO/IEC 17065, precum și cerințelor specifice din HG nr. 433/2024 cu privire la sistemul de control și certificare a producției ecologice, recunoașterea organismelor de control și supravegherea activității acestora, Regulamentul (UE) 2018/848 al Parlamentului European și Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului și din Regulamentele delegate asociate și de punere în aplicare aferente acestui Regulament (în continuare: Regulamentul (UE) 2018/848).

În conformitate cu pct. 8 din Anexa nr. 1 la HG nr. 433/2024, articolul 46 din Regulamentul (UE) 2018/848 „Recunoașterea autorităților de control și a organismelor de control”, astfel cum a fost modificat de art. 1 din Regulamentul delegat (UE) 2021/1697 al Comisiei din 13 iulie 2021 de modificare a Regulamentului (UE) 2018/848 al Parlamentului European și al Consiliului în ceea ce privește criteriile de recunoaștere a autorităților de control și a organismelor de control care sunt competente să efectueze controale ale produselor ecologice în țări terțe, precum și de retragere a recunoașterii lor, de art.1 din Regulamentul delegat (UE) 2021/1698 al Comisiei din 13 iulie 2021 de completare a Regulamentului (UE) 2018/848 al Parlamentului European și al Consiliului cu cerințe procedurale pentru recunoașterea autorităților de control și a organismelor de control care sunt competente să efectueze controale în ceea ce privește operatorii ecologici certificați, grupurile de operatori ecologici certificate și produsele ecologice din țări terțe, precum și cu norme privind supravegherea respectivelor autorități de control și organisme de control și controalele și alte acțiuni care trebuie efectuate de respectivele autorități de control și organisme de control, pentru ca un OCprec acreditat de către MOLDAC să solicite recunoașterea în conformitate cu HG nr. 433/2024, acesta trebuie să îndeplinească următoarele criterii:

1. să fie persoană juridică cu sediul principal în Republica Moldova;
2. să aibă capacitatea de a efectua controale, inclusiv inspecția pentru a asigura îndeplinirea condițiilor stabilite în art. 28 din Legea nr. 237/2023 și în anexa nr. 2 la HG nr. 433/ 2024, pentru produsele ecologice și produsele în conversie destinate comercializării, fără a delega sarcini de control;
3. să ofere garanții adecvate de obiectivitate și imparțialitate și să fie liberi de orice conflict de interese în exercitarea sarcinilor lor de control;
4. să aibă proceduri care să asigure că personalul care efectuează controale și alte acțiuni, este liber de orice conflict de interese și că operatorii nu sunt inspectați de aceiași inspectori mai mult de 3 ani consecutiv;
5. să fie acreditate de un singur organism de acreditare conform standardului SM EN ISO/CEI 17065 „Evaluarea conformității – Cerințe pentru organisme care certifică produse, procese și servicii”, pentru categoriile de produse pentru care solicită recunoașterea, sau versiunii notificate cel mai recent a respectivului standard armonizat internațional;
6. să dețină resurse necesare pentru activitățile lor – personal suficient cu cunoștințe de specialitate, calificare și experiență corespunzătoare în domeniu, infrastructură și echipamente necesare pentru desfășurarea sarcinilor de control, astfel încât controalele și alte acțiuni să fie efectuate în mod eficient și în timp util.
7. să dețină capacitatea și competențele necesare pentru a-și desfășura activitățile de certificare și control în conformitate cu dispozițiile Legii nr. 237/2023, ale prezentului Regulament și, în special, ale Regulamentului de stabilire a normelor privind controalele și alte măsuri de asigurare a trasabilității și conformității în cadrul producției ecologice și etichetarea produselor ecologice, pentru fiecare tip de operator (operator individual sau grup de operatori) și pentru fiecare categorie de produse pentru care doresc să fie recunoscute;
8. să dispună de proceduri și mecanisme pentru a asigura imparțialitatea, confidențialitatea, transparența, accesul la informații relevante pentru coerența, eficacitatea și caracterul adecvat al controalelor și a altor acțiuni pe care le întreprind;
9. să dispună de instalații și echipamente adecvate și întreținute corespunzător pentru a se asigura efectuarea de către personal a controalelor și altor acțiuni în mod eficace și în timp util;
10. să dispună de proceduri în vederea asigurării accesului personalului lor la sediile operatorilor și la documentele păstrate de operatori, astfel încât să fie în măsură să își îndeplinească sarcinile;
11. să dețină competențele, pregătirea și procedurile interne adecvate pentru a efectua controale eficace, inclusiv inspecții, ale operatorilor, precum și ale sistemului de control intern al unui grup de operatori, dacă există;
12. îndeplinesc cerințele procedurale prevăzute în capitolul III din Legea nr. 237/2023;
13. îndeplinesc orice criterii suplimentare stabilite de Guvern.

Să îndeplineasă orice criterii suplimentare care pot fi stabilite într-un act normativ adoptat/aprobat în conformitate cu pct. 8 subpct. 14) din Anexa nr. 1 la HG nr. 433/2024, sau într-un act delegat adoptat în conformitate cu paragraful 7 al articolului 46 din Regulamentul (UE) 2018/848.

OCprec cu sediul principal în altă țară trebuie să îndeplinească criteriile prevăzute la pct. 8 și pct.10 din anexa nr. 1 la HG nr. 433/2024.

### 5.1.2 Cerințe suplimentare la standardul de referință (ISO/IEC 17065)

Numerele punctelor din acest capitol corespund cu nr. elementelor din SM EN ISO/ CEI 17065:2013, începând cu capitolul 4.

Notă: Articolele din standard pentru care nu au fost necesare prevederi specifice, nu sunt menționate.

|  |
| --- |
| **4.1.1 Responsabilitate legală** |

OCprec trebuie să fie o persoană juridică cu sediul principal în Republica Moldova, înregistrată conform legislaţiei RM în vigoare, sau în altă țară.

OCprec trebuie să demonstreze că este o entitate legală sau parte a unei entităţi legale mai mari, înfiinţate în conformitate cu legislaţia în vigoare.

|  |
| --- |
| **4.1.2 Acord de certificare** |

Contractul de certificare acoperă toate locațiile acoperite de domeniul de aplicare al certificării.

Contractul de certificare permite OCprec să se asigure că:

* Un operator sau un grup de operatori certificat de însuși OCprec, nu mai deține certificări de la alt OCprec în raport cu activități desfășurate în aceeași țară, cu privire la aceeași categorie de produse;
* operatorii săi certificați nu întroduc pe piață produsele ca fiind produse ecologice sau în conversie decât dacă posedă deja un certificat;
* Membriilor unui grup de operatori nu li se emite un certificat individual.

|  |
| --- |
| **4.1.3 Utilizarea licenței, a certificatelor și a mărcilor de conformitate**  |

OCprec trebuie să dispună de o procedură pentru tratarea utilizărilor incorecte sau înşelătoare a documentelor de certificare emise pe piaţă şi trebuie să întreprindă acţiuni adecvate şi eficace pentru acel scop. Astfel de acţiuni pot fi: supravegherea periodică a organizaţiilor certificate, acţiuni corective, retragerea certificatului, publicarea încălcării, alte acţiuni legale. OCprec trebuie să stabilească un plan de acţiuni corective pentru fiecare întrebuinţare abuzivă a documentelor de certificare emise pe piaţă.

|  |
| --- |
| 4.3 Răspundere juridica și finanțare |

Asigurarea de răspundere juridică și profesională trebuie să acopere și Spațiul Economic European.

|  |
| --- |
| 6. Cerințe referitoare la resurse |

|  |
| --- |
| 6.1 Personalul organismului de certificare |

|  |
| --- |
| **6.1.1 Generalități** |

Personalul implicat în procesul de certificare nu trebuie să fie calificat de către OCprec doar pentru că acesta a fost declarat competent de către un alt OCprec, acreditat pentru acelaşi domeniu.

Personalul OCprec implicat în procesul de inspecție și certificare trebuie să fie calificat şi aprobat în conformitate cu criteriile de competenţă aprobate de OCprec conform ISO/IEC 17020 și ISO /IEC 17065, Regulamentului (UE) 2018/848, precum și art. 8 din Legea nr. 237/2023.

#### Criterii de competenţă

Persoana responsabilă de ansamblul activităţilor de inspecţie şi certificare, precum și personalul implicat în efectuarea activităţii de certificare (analiza solicitării, evaluare, analiză şi

decizie), trebuie să îndeplinească, cumulativ, următoarele criterii:

* să aibă o pregătire corespunzătoare, respectiv studii superioare de specialitate în agricultură, horticultură, zootehnie, medicină veterinară, ecologie sau industrie alimentară sau alte domenii conexe agriculturii, precum şi experienţă de:
* minimum 2-4 ani conform specialității,
* minimul 2 ani în categoria de produse ecologice (conform pct.5.1.1) pentru care este aprobat,
* să aibă un nivel ridicat de cunoștințe teoretice și practice privind modul de producție ecologică în conformitate cu legislația națională și a Uniunii Europene din domeniu; aceste cunoștințe se apreciază anual în urma testării organizate de autoritatea competentă (Ministerul Agriculturii și Industriei Alimentare);
* cunoască metodele și tehnicile de inspecție;
* să dețină abilități de analiză a riscurilor proceselor de producere a produselor ecologice;
* să dețină abilități de comunicare/ intervievare a operatorului în limba pe care o posedă să dețină abilități de a evalua:
* documentele de producere, vamale, de transport, etc,
* trasabilitatea procesului de producere,
* bilanțul de masă,
* etc.
* să cunoască și să poată implementa procedura de eșantionare;
* să dețină competențe de a analiza rezultatele încercărilor, calificare și experiență corespunzătoare în domeniu, infrastructură și echipamente necesare pentru desfășurarea sarcinilor de control, astfel încât controalele și alte acțiuni să fie efectuate în mod eficient și în timp util. Dovada calificării se face prin prezentarea atestatului de formare al inspectorilor pentru sectorul de producție ecologică, emis de un organism abilitat în acest scop;.

OCprec trebuie să stabilească și să implementeze proceduri adecvate pentru a efectua controale eficace, inclusiv inspecții ale operatorilor, precum și ale sistemului de control intern al unui grup de operatori, prin care să asigure:

* deținerea personalului, care efectuează controale și alte acțiuni, cu competențele și pregătirea corespunzătoare;
* că personalul, este liber de orice conflict de interese și că operatorii nu sunt inspectați de aceiași inspectori mai mult de 3 ani consecutiv.
* imparțialitatea, confidențialitatea, transparența, accesul la informații relevante pentru coerența, eficacitatea și caracterul adecvat al controalelor și al altor acțiuni pe care le întreprind organismele de control;
* accesul personalului la sediile operatorilor și la documentele păstrate de operatori, astfel încât să fie în măsură să își îndeplinească sarcinile;

OCprec trebuie să nominalizeze o persoană responsabilă de ansamblul activităților de inspecție și certificare, angajată cu contract individual de muncă pe perioadă nedeterminată.

**6.1.2 Managementul competenței pentru personalul implicat în procesul de certificare.**

OCprec trebuie să deţină un dosar pentru fiecare angajat, cu toate dovezile relevante şi înregistrările prin care să demonstreze competenţa fiecărui angajat (personal operaţional sau managerial) în raport cu activitatea de certificarea pe care o desfăşoară. Dacă OCprec stabileşte comitete tehnice sau de luare a deciziei, atunci trebuie să definească criterii de calificare pentru membrii acestor comitete. Indiferent de categorii de produse, definite la pct.5.1.1 a acestui document, OCprec trebuie să numească echipe de evaluare ţinând cont de caracteristicile şi riscurile asociate produselor, acolo unde este aplicabil. Competenţa tehnică a personalului trebuie să fie demonstrată pentru fiecare grupă de produse, menționată mai sus.

|  |
| --- |
| 6.2 Resurse pentru evaluare |

|  |
| --- |
| 6.2 Resurse externe (externalizare) |

OCprec se asigură că laboratoarele subcontractate respectă următoarele condiții:

1) sunt laboratoare acreditate care îndeplinesc cerințele aplicabile din standardul SM EN ISO/IEC 17025 „Cerințe generale pentru competența laboratoarelor de încercări și etalonări”;

2) organismele care le-au acordat acreditarea sunt semnatare ale Acordului de recunoaștere multilaterală cu Cooperarea Europeană pentru acreditare și/sau semnatare ale Acordului de recunoaștere mutuală cu Cooperarea Internațională pentru acreditarea laboratoarelor ILAC-MRA;

3) au o capacitate suficientă de analiză și testare și pot asigura că probele sunt întotdeauna testate utilizând metode relevante incluse în domeniul de aplicare al acreditării lor;

4) în ceea ce privește testarea reziduurilor de pesticide, acestea sunt acreditate pentru spectrometrie gazoasă și lichidă pentru a putea include lista reziduurilor de pesticide monitorizate în cadrul unui program național de monitorizare a reziduurilor de pesticide și a conținutului de nitrați în produsele alimentare de origine vegetală, aprobat de Guvern.

**6.2.2.4** În cazul subcontractării laboratoarelor de încercări, OCprec trebuie să încheie acorduri, care să conţină minim următoarele:

a) transportul şi păstrarea mostrelor, perioada de eliberare a raportului de încercare, metodele de încercare, limitele de cuantificare şi/ sau de detecție a substanţelor pentru care se face încercarea;

b) în cazul rezultatelor pozitive ale încercării (când sunt detectate substanțele testate), încercarea se repetă în același laborator și ambele rezultate sunt înscrise în raportul de încercări;

c) garanţii privind confidenţialitatea informaţiilor și imparțialitatea;

d) acceptarea verificărilor din partea OCprec (la necesitate).

OCprec trebuie să demonstreze că încercările subcontractate, sunt relevante în ceea ce privește categoriile de produse supuse încercărilor și în conformitate cu demonstrarea competenței laboratorului de a efectua astfel de încercări.

|  |
| --- |
| **7. Cerințe referitoare la proces** |
|  |
| **7.1 Generalități** |

OCprec trebuie să efectueze controalele în conformitate cu cerințele schemei (Regulamentul (UE) 2018/848 și/sau Legea nr. 237/2023).

Procedura de inspecție și certificare (control) trebuie să conțină suplimentar:

* O descriere detaliată a măsurilor de control pe care organismul de control se angajează să le aplice operatorilor și grupurilor de operatori care fac obiectul controalelor sale;
* Procedura de evaluare a riscurilor, care stabilește, în special, baza pentru intensitatea și frecvența controalelor și eșantionărilor;
* O listă a măsurilor care trebuie aplicate operatorilor și grupurilor de operatori în cazurile de neconformitate suspectată sau constatată;
* Mecanismele pentru monitorizarea eficace în ceea ce privește atribuțiile oficiale de control și atribuțiile legate de alte activități oficiale efectuate față de operatori și grupuri de operatori și mecanismele pentru raportarea cu privire la atribuțiile respective.

OCprec trebuie sa dispună de personal tehnic competent, care să poată da la solicitare explicaţii cu privire la aplicarea documentelor solicitare pentru certificarea produselor ecologice.

|  |
| --- |
| 7.2 Solicitare |

OCprec trebuie să dispună de un formular oficial de solicitare, prin care operatorul / grupul de operatori care solicită certificarea trebuie să furnizeze toate informaţiile necesare care să permită analiza solicitării pentru a fi admisă în sistemul de control.

|  |
| --- |
| 7.3 Analiza solicitării |

OCprec trebuie:

* Să documenteze cine are responsabilitatea pentru a efectua analiza solicitării;
* Să analizeze dacă operatorul / grupul de operatori care solicită certificarea îndeplineşte cerinţele şi criteriile stabilite prin legislaţia aplicabilă de la pct. 3 a acestui document;
* Să menţină înregistrări referitoare la analiza solicitării.

**7.3.5** În cazul tranferului certificării, OCprec trebuie:

* Să dețină o procedură documentată, specificând modul în care tratează operatorii preluați de la alte OCprec și rezultatele anterioare ale procesului de certificare, inclusiv modul de tratare a sancțiunilor aplicate de aceștia;
* Să definească ce documente solicită de la OCprec anterior, sau pe care le pun la dispoziție în cazul operatorilor care solicită continuarea activității cu un alt OCprec (cum ar fi: notificare/recunoaștere, raport de inspecție/control, dosar de certificare, document justificativ emis în conformitate cu articolul 35 din Reg (UE) 2018/848 sau HG nr. 433/2024;
* În conformitate cu prevederile art. 29 aliniatul (4), lit.c) din Legea nr. 237/2023 și art. 39, alineatul (1) din Regulamentul (UE) 2018/848, trebuie să solicite operatorilor și grupurilor de operatori să prezinte, sub forma unei declarații care urmează să fie semnată și actualizată, prin care aceștia se angajează să:
* accepte transferul dosarului de control, în cazul schimbării organismului de control sau a autorității de control, sau
* păstreze dosarul de control timp de cel puțin 5 ani de către ultima autoritate de control sau organism de control, în cazul retragerii din producția ecologică.

|  |
| --- |
| 7.4 Evaluare |

OCprec trebuie să-și evaluează operatorii la conformitatea lor cu Legea nr. 237/2023, HG nr. 433/2024, Regulamentul (UE) 2018/848. Controalele trebuie să fie efectuate în conformitate cu art. 28 din Legea nr. 237/2023, Anexa nr. 2 la HG nr. 433/2024, capitolul III din Regulamentul delegat (UE) 2021/1698 al Comisiei din 13 iulie 2021 de completare a Regulamentului (UE) 2018/848 al Parlamentului European și al Consiliului cu cerințe procedurale pentru recunoașterea autoritățile de control și a organismelor de control care sunt competente să efectueze controale în ceea ce privește operatorii ecologici certificați, grupurile de operatori ecologici certificate și produsele ecologice din țări terțe, precum și cu norme privind supravegherea respectivelor autorități de control și organisme de control și controalele și alte acțiuni care trebuie efectuate de respectivele autorități de control și organisme de control.

OCprec efectuează control pentru verificarea respectării art.28 din Legea nr. 237/2023, Anexa nr. 2 la HG nr. 433/2024, Regulamentul (UE) 2018/848 pentru toți operatorii și grupurile de operatori cel puțin o dată pe an. Verificarea conformității include o inspecție fizică la fața locului.

Controalele efectuate de organismele de control pentru verificarea conformității se efectuează periodic asupra tuturor operatorilor și grupurilor de operatori, în funcție de riscuri și cu o frecvență determinată, pe parcursul întregului proces, la toate etapele de producție, pregătire și distribuție, în funcție de probabilitatea nerespectării cerințelor, care se determină ținându-se seama de următoarele elemente:

a) tipul, dimensiunea, inclusiv parcelele de teren nou-adăugate, structura operatorilor și a grupurilor de operatori, precum și numărul de noi membri care se alătură grupului de operatori;

b) localizarea și complexitatea activităților sau operațiunilor desfășurate de operatori și de grupurile de operatori;

c) durata activității operatorilor și a grupurilor de operatori în procesul de producție, pregătire și distribuție a producției ecologice;

d) rezultatele controalelor efectuate în conformitate cu prezentul articol;

e) în cazul grupurilor de operatori – de rezultatele inspecțiilor interne efectuate în conformitate cu procedurile documentate ale sistemului de control intern al acestora;

f) faptul dacă exploatația include sau nu unități de producție neecologice sau în conversie;

g) tipul, cantitatea și valoarea produselor și evoluția lor de-a lungul timpului;

h) riscul amestecării produselor sau al contaminării cu produse sau substanțe neautorizate;

i) aplicarea de derogări sau exceptări de la norme pentru operatori și grupuri de operatori;

j) punctele critice pentru nerespectare și probabilitatea nerespectării la fiecare etapă a producției, pregătirii și distribuției;

k) activitățile de subcontractare;

l) faptul dacă operatorii sau grupurile de operatori și-au schimbat sau nu organismul de control;

m) orice informație care ar indica probabilitatea inducerii în eroare a consumatorilor;

n) orice alte informații care ar indica nerespectarea Legii nr. 237/2023.

În orice caz, toți operatorii și toate grupurile de operatori, cu excepția celor menționați la art. 24 alin. (2) și art. 25 alin. (7) din Legea nr. 237/2023, fac obiectul controlului cel puțin o dată pe an.

În conformitate cu cap.IV din anexa nr. 2 la HG nr. 433/2024, procentajele minime aplicabile controalelor menționate la art. 28 alin. (4) din Legea nr. 237/2023 și prelevării de probe care trebuie efectuate de fiecare organism de control în funcție de riscul de neconformitate constituie:

1) minimum 10% din toate controalele la operatori sau la grupurile de operatori se efectuează fără notificare prealabilă în fiecare an;

2) minimum 10% din controalele suplimentare față de cele menționate la art. 28 alin. (3) din Legea nr. 237/2023 se efectuează în fiecare an;

3) minimum 5% din numărul de operatori, cu excepția operatorilor scutiți în conformitate cu art. 24 alin. (2) și art. 25 alin. (7) din Legea nr. 237/2023, fac obiectul unei prelevări de probe în fiecare an;

4) minimum 2% din membrii fiecărui grup de operatori fac obiectul unei prelevări de probe în fiecare an;

5) minimum 5% dintre operatorii care sunt membri ai unui grup de operatori, dar nu mai puțin de 10 membri, fac obiectul unei reinspectări în fiecare an. În cazul în care grupul de operatori are 10 membri sau mai puțin, toți membrii sunt controlați în legătură cu verificarea conformității menționată la art. 28 alin. (3) din Legea nr. 237/2023.

Întru respectarea procesului de evaluare, OCprec trebuie:

* să dispună de un Program anual de inspecții, întocmit în baza analizei riscurilor.
* să întocmească la fiecare evaluare/inspecție un Plan pentru activitățile de evaluare, suficient de detaliat pentru a identifica toate activitățile care urmează a fi efectuate și tipul de resurse utilizate.
* să planifice inspecţiile pentru produsele procesate astfel încât procesul de producţie să fie în desfăşurare.
* să acopere în cadrul activității de evaluare toate stadiile de producţie, procesare şi distribuţie, precum şi ansamblul sistemelor de producţie: parcele agricole, locuri de depozitare, procesare, conformitatea reţetelor şi ingredientelor, garanţiile date de furnizori, etichete etc.
* să ia rata minimă de prelevare a eșantioanelor, conform indicațiilor de mai sus, în conformitate cu pct. 22 din anex nr. 2 la HG nr. 433/2023 și articolul 12 din Regulamentul delegat (UE) 2021/1698 al Comisiei și să supună încercărilor de laborator pentru a detecta posibila contaminare cu produse neautorizate pentru producția ecologică. Încercările de laborator sunt obligatorii ori de câte ori este suspectată utilizarea unor produse și substanțe neautorizate pentru producția ecologică și / sau contaminarea accidentală cu astfel de produse.
* să fie capabil să demonstreze că activitatea de evaluare a conformităţii, inclusiv inspecţia şi încercarea, se realizează într-un mod competent şi de încredere, conform cerinţelor documentelor normative aplicabile acestor activităţi.
* să dispună de o procedură de inspecţie şi certificare prin care să demonstreze conformitatea procesului/ produsului cu legislaţia aplicabilă.
* să verifice dacă operatorii au, cel puţin, un program de măsuri de prevenire şi precauție, în scopul eliminării sau reducerii la un nivel acceptabil a riscului de contaminare a proceselor de producţie şi produselor certificate şi înregistrări corespunzătoare referitoare la astfel de activităţi, care trebuie menţinute şi puse la dispoziţia OCprec.
* să întocmească un Raport de inspecţie după efectuarea fiecărei inspecţii, detaliat în funcţie de grupa de produse pentru care operatorul a solicitat certificarea. Raportul de inspecţie trebuie să fie contrasemnat de către operator sau de reprezentantul acestuia (aplicarea semnăturii pe raport este suficient, sau dovada de transmitere prin e-mail) și de către inspector. Din conţinutul raportului de inspecţie trebuie să reiasă clar că, în caz de nereguli sau încălcări ale regulilor de producţie ecologică, operatorul a fost informat cu conţinutul acestora şi de eventualele sancţiuni.
* să prezinte măsurile aplicabile prevăzute în catalogul de măsuri atunci când identifică neconformităţi (clasificate ca minore, majore și grave, având în vedere prevederile din cap. VIII din anexa nr. 2 la HG nr. 433/2024, Art. 19 și Art. 30 din Legea nr. 237/2023 sau art. 22 (3) și anexa IV la Regulamentul Delegat (UE) 2021 / 1698 al Comisiei.
* să aplice metodele de evaluare a conformităţii produselor aşa cum sunt definite în regulamentele Comunitare, în legislaţia naţională subsecventă şi în standardul de referinţă. Metodele trebuie să conţină referiri la natura şi frecvenţa controalelor, prelevarea eşantioanelor, definirea loturilor, metode de încercare a produselor, etc..
* să ia în considerare rezultatele evaluării de risc pentru fiecare operator şi să îl includă în una din clasele de risc.
* să dețină un Catalog de măsuri, care trebuie luate în caz de neconformitate suspectată sau constatată, în conformitate cu pct. 83, 84 din anexa nr. 2 la HG nr. 433/2024 și art. 22(3) și anexa IV la Regulamentul Delegat (UE) 2021 / 1698 al Comisiei.
* să documenteze procesul de identificare a neconformităților și de tratare a acestora după obținerea acordului clientului de a continua procesul de certificare.
* să documenteze neconformitățile în conformitate cu terminologia și cerințele specifice schemei de certificare reglementată de Legea nr. 237/2023 și Regulamentul (UE) 2018/848.
* să evalueze conformitatea produselor în baza unor proceduri documentate.
* să efectueze verificarea trasabilității și a bilanțului masic la fiecare operator, în timpul inspecții fizice anuale la fața locului, în conformitate cu modelul standard documentat în raportul menționat la art. 28 alin. (6) din Legea nr. 237/2023 și prevăzut la pct. 56 din anexa nr. 1 la HG nr. 433/2024 și cu articolul 11 din Regulamentul Delegat (UE) 2021 / 1698 al Comisiei.
* să identifice clar, pentru fiecare categorie de produse, definite la pct.5.1.1 a prezentei proceduri, toate documentele normative aplicabile.
* Unde este cazul, să ia în considerare incertitudinea de măsurare a rezultatelor încercărilor.

|  |
| --- |
| 7.5 Analiză |

Pentru efectuarea analizei, este necesar sa fie disponibile toate informaţiile şi rezultatele legate de evaluare.

În raportul de analiză trebuie să fie menţionate, în mod explicit, documentele examinate şi controlate (inclusiv raportul de inspecţie). Dacă în etapa de analiză sunt solicitate clarificări suplimentare, OCprec trebuie să păstreze înregistrări.

|  |
| --- |
| 7.6 Decizie referitoare la certificare |

În scopul minimizării riscului de a lua o decizie incorectă, analiza şi decizia trebuie efectuate de persoane care nu au fost implicate în procesul de evaluare, chiar dacă analiza şi decizia ar putea fi efectuate de aceeaşi persoană.

O decizie pozitivă ar putea fi luată, doar în cazul, când rezultatele evaluării/inspecției demonstrează corespunderea produsului cu cerințele capitolelor II, III și IV din Regulamentul (UE) 2018/848 și/sau Legea nr. 237/2023.

|  |
| --- |
| 7.7 Documentație de certificare |

OCprec trebuie să emită Certificatul menționat la Art. 25 din Legea nr. 237/2023, în conformitate cu model prezentat în Anexa nr. 4 din Regulamentul aprobat prin anexa nr. 2 la HG nr. 433/2024, respectând prevederile ~~art~~. pct. 71 din anexa nr. 2 la HG în cauză.

OCprec poate elibera un certificat complementar care certifică faptul că operatorul sau grupul de operatori au obținut produse ecologice de origine animală fără utilizarea de antibiotice, dacă un astfel de certificat este necesar în scopul comercializării sau exportului produselor respective. Modelul respectivului certificat complementar este prevăzut în anexa nr. 5 din Regulamentul aprobat prin anexa nr. 2 la HG nr. 433/2024.

|  |
| --- |
| 7.8 Registrul produselor certificate |

OCprec pune la dispoziția publicului, pe pagina sa web, o listă actualizată care conține numele și adresele operatorilor controlați și informațiile referitoare la certificatele acestora, în special numărul certificatului, categoria produselor care fac obiectul certificării, statutul și valabilitatea certificării.

**5.2 CERINȚE SPECIFICE PROCESULUI DE ACREDITARE**

## 5.2.1 Documentele care trebuie să fie depuse de OC produse ecologice

La acreditarea inițială/reevaluare sau extindere, Solicitantul (OCprec) depune la secretariatul MOLDAC următoarele documente:

a) Solicitarea pentru acreditare inițială/reevaluare sau extindere, semnată la nivelul funcţiei care angajează răspunderea juridică a organizaţiei solicitante;

b) Documentele OCprec precizate în solicitarea pentru acreditare şi formularele aferente solicitării;

c) OCprec va include în documentația aferentă solicitării de acreditare documentele menționate în Legea nr. 237/2023, HG nr. 433/2024 și, după caz, a documentul EA 3/12 M:2022.

Analiza cererii de acreditare se face de către MOLDAC împreună cu reprezentantul desemnat al autorității competente. Documentele atașate cererii vor furniza, dar nu se vor limita la:

• O descriere a organizației OCprec (structura și dimensiunea; tipul de activități, inclusiv activități de subcontractare, altele decât inspecția și eșantionarea; schema organizațională și managementul calității);

• Lista completă a locațiilor, indicând pentru fiecare locație activitățile de certificare efectuate;

• O descriere a standardului (standardelor) de producție aplicate, a procedurilor standard de control, care trebuie să conțină o descriere detaliată a măsurilor de control (Norme de inspecție și certificare, unde este descris schema de certificare), aplicabile tuturor activităților acoperite de cerere;

• Procedurile pentru schimbul de informații între sediul central și sucursale și laboratoare subcontractate, precum și cu Comisia și alte autorități de control sau organisme de control;

• Lista personalului OCprec cu indicarea responsabilităților, precum și cunoștințele și calificarea acestora în ceea ce privește legislația privind regulile și controalele de producție ecologică;

• Lista inspectorilor calificați, experiența lor și competența lor specifică pe categorii de produse, cu o descriere a competențelor și formării specifice necesare inspectorilor;

• Lista persoanelor care analizează și iau decizia de certificare pe categorii de produse.

• Lista în vigoare a operatorilor certificaţi, cu indicarea localităţii şi a produselor certificate.

• O descriere a regimului lingvistic ales, inclusiv confirmarea faptului că documentele emise de organismul de control sunt de înțeles de către operatorii contractați sau grupurile de operatori;

• Documentele sistemului de management.

Următoarele documente trebuie să fie disponibile atât la sediul OCprec, cât şi la solicitare transmise la cererea MOLDAC:

* CV şi dovezile de competenţă a întregului personal tehnic şi a tuturor inspectorilor,
* Declaraţiile de absenţă de conflicte de interese a personalului şi inspectorilor,
* Înregistrarea instruirilor continue, care să indice precis pentru fiecare membru a personalului OC şi pentru fiecare inspector, tema instruirii, datele, durata şi certificatele/atestatele primite privind instruirile obţinute cu succes.

## 5.2.2 Descrierea domeniului de acreditare

Domeniul de acreditare este definit conform Legii nr. 237/2023, Regulamentului (UE) nr. 2018/848, categoriile de produse fiind menționate la pct.5.1.1 al prezentului document.

Formularul pentru Domeniul de acreditare solicitat de OC produse ecologice este plasat pe pagina web MOLDAC.

## 5.2.3 Programul de evaluare

MOLDAC întocmește un Program de evaluare OEC pentru un ciclu de acreditare, care este adus la cunostință OCprec. Programul de evaluare OEC prevede perioada evaluărilor 1, a 2 și a 3 supraveghere la sediu, categoriile de produse, care vor fi evaluate prin asistare în cadrul evaluărilor de control.

MOLDAC nu acordă acreditarea (inițială sau extindere) până nu efectuează următoarele:

- O evaluare la sediul locației centrale,

- O evaluare la fiecare locație, (dacă este cazul),

- Cel puțin o evaluare asistată pentru fiecare categorie de produse pentru care OCprec a solicitat acreditarea.

- Cel puțin o evaluare asistată în certificarea unui grup de operatori, dacă OCprec oferă un astfel de serviciu.

Înainte de efectuarea evaluării, MOLDAC trebuie să examineze documentele descrise la punctul 5.3.1 a prezentului document.

MOLDAC trebuie să efectueze evaluări de supraveghere anuale, pe parcursul ciclului de acreditare 4 ani în conformitate cu Programul de evaluări OEC pentru un ciclu de acreditare, cod PR-04-F-38.

Numărul locațiilor evaluate se va alege în conformitate cu cerințele descrise în pct.5.2.4. Numărul de evaluări prin asistare se va efectua conform cerințelor din pct. 5.3.

În scopul reînnoirii, MOLDAC nu acordă acreditarea (reevaluarea) până nu efectuează următoarele:

* O evaluare la sediul locației centrale al OCprec,
* O evaluare la locaţiile selectate, așa cum este descris pct. 5.6
* Evaluările asistate, așa cum este descris pct. 5.8

Rapoartele de evaluare trebuie să conțină cel puțin informațiile prevăzute în anexa nr. 3 la Regulamentul aprobat prin Anexa nr.1 la HG nr. 433/2024 sau Anexa I la Regulamentul delegat (UE) 2021/1698 al Comisie din 13 iulie 2021 de completare a Regulamentului (UE) 2018/848 al Parlamentului European și al Consiliului cu cerințe procedurale pentru recunoașterea autorităților de control și a organismelor de control care sunt competente să efectueze controale în ceea ce privește operatorii ecologici certificați, grupurile de operatori ecologici certificate și produsele ecologice din țări terțe, precum și cu norme privind supravegherea respectivelor autorități de control și organisme de control și controalele și alte acțiuni care trebuie efectuate de respectivele autorități de control și organisme de control.

## 5.2.4 Evaluarea locațiilor

MOLDAC trebuie să calculeze numărul de locații pentru evaluare, în baza analizei riscurilor privind cel puțin factorii de mai jos:

* experiența acumulată de locație pentru activitățile de certificare sub acreditare;
* performanța anterioară a locației;
* numărul de țări acoperite de această locație și de riscul țării;
* nereguli înregistrate în baza de date a sistemului informațional privind agricultura ecologică și transmise de către autoritatea competentă;
* numărul de certificate gestionate de această locație;
* acreditarea locației, acordată conform legislației locale pentru produselor ecologice care este în vigoare.

## 5.3 Evaluări asistate /Audituri asistate

**Calculul numărului de evaluări asistate**

Pentru prima evaluare (acreditarea iniţială sau extindere) a OC produse ecologice, MOLDAC trebuie să prevadă minim:

* o evaluare prin asistare pe categorie de produs, iar în cazul unui produs cu risc mare cel puțin o dată la 2 ani,
* o evaluare prin asistate pentru certificarea unui grup de operatori, dacă OCprec prevede astfel de serviciu.

O singură evaluare prin asistare poate cuprinde diferite categorii de produse dacă activitățile

operatorului asistat și al OCprec justifică acest lucru.

Evaluarea asistată ar trebui să documenteze întreaga activitate sub asistare.

În timpul unui ciclu de acreditare, MOLDAC ar trebui să asiste la realizarea cel puțin:

a) o evaluare asistată pe categorii de produse, fără a lua în considerare numărul de evaluări asistate efectuate la prima solicitare;

b) o evaluare asistată dacă OCprec certifică grupuri de operatori;

Numărul specific de evaluări asistate este determinat în continuare de analiza riscurilor cel puțin bazată pe:

* numărul de inspectori;
* numărul de operatori controlați;
* tipul activităților efectuate de către operatori;
* neregulile privind OCprec;
* feedback-urile de la autoritățile competente, în urma raportului anual al OCprec;
* numărul producătorilor certificați și mărimea acestora;
* constatările critice fie pentru OC, fie pentru inspector(i).

Pentru selectarea inspecțiilor/vizitelor de control pentru asistare, a se vedea pct. 5.8.1

### 5.3.1 Criterii de selectare a inspectorilor și operatorilor pentru evaluări asistate

MOLDAC trebuie să selecteze pe cont propriu inspectorii și operatorii ce urmează a fi evaluați prin asistare, asigurând că aceste evaluări prin asistare vor fi efectuate la operatori cu riscuri înalte de abatere de la cerințele de reglementare ecologică.

Pentru a stabili care operatori ar putea prezenta risc înalt de deviere de la cerințe, MOLDAC va lua în considerație următorii factori:

1. complexitatea activităților efectuate de către operatori;
2. mărimea grupului de operatori;
3. lista produselor cu risc înalt, extrasă din baza de date la nivel de autoritate sau din ghidurile europene;
4. volumul de produse certificate de un operator anumit;
5. derogările acordate de OCprec (de ex: recunoașterea retroactivă a conversiei);
6. neregulile privind OCprec;
7. feedback-urile de la autoritățile competente, în urma raportului anual al OCprec;
8. rezultatele evaluărilor asistate anterioare.

Efectuarea repetată a evaluărilor prin asistate la același operator/inspector ar trebui să fie evitată, dacă nu există riscuri semnificative sau indicații specifice pentru acest operator/inspector.

Unde evaluarea prin asistate se repetă din cauza numărului limitat de operatori certificați sau disponibilitatea inspectorilor, MOLDAC trebuie să documenteze aceasta în raportul său.

MOLDAC trebuie să ia în considerație rezultatele evaluărilor prin asistare precedente.

## 5.4 Extinderea domeniului de acreditare

Înainte de acordarea extinderii domeniului de acreditare la o nouă categorie de produse, MOLDAC trebuie să efectueze cel puțin o evaluare a documentelor enumerate la punctul 5.2.1 a prezentului document şi trebuie să efectueze cel puţin 1 (una) evaluare asistată pentru categoria de produse solicitată de OCprec.

La extinderea acreditării pentru o locaţie nouă MOLDAC trebuie să efectueze o revizuire a documentelor pentru a determina dacă locația trebuie să fie evaluată la sediu, bazată pe analiza riscurilor definită în pct. 5.2.4 şi dacă este necesară o evaluare prin asistare conform pct. 5.3.

Adițional, acreditarea este solicitată cerințelor descrise conform pct. 4.8 al documentului EA - 3/12 M:2022.

## 5.5 Dosarul pentru recunoaștere de autoritatea (autoritățile) de reglementare

După acordarea acreditării, OCprec transmite către Ministerul Agriculturii și Industriei Alimentare o cerere de recunoaștere, însoțită de un dosar tehnic, care conține toată informația necesară pentru asigurarea îndeplinirii criteriilor stabilite la pct. 8, și după caz, la pct. 10 din anexa nr. 1 la HG nr. 433/2024, care examinează și decide cu privire la recunoașterea OCprec. Cerințele procedurale pentru recunoașterea organismelor de control sunt stabilite la cap.III din anexa nr. 1 la HG nr. 433/2024.

## 5.6 Certificatul de acreditare

După luarea deciziei de acreditare, se emite un Certificat de Acreditare care este valabil doar însoțit de Anexa în care se indică categoriile de produse pentru care MOLDAC a acordat acreditarea.

## 5.7 Schimb de informaţii

MOLDAC informează autoritatatea competentă în cel mai scurt timp despre acordarea, extinderea, suspendarea, restrângerea sau retragerea acreditării şi motivele acesteia. Informația privind acordarea/suspendarea/restrângerea acreditării este disponibilă părților interesate și poate fi accesată pe pagina web a MOLDAC [www.acreditare.md](http://www.acreditare.md). OCprec, a căror acreditare este suspendată, nu poate să elibereze certificate în timpul suspendării. Consecinţele acestei suspendări asupra recunoașterii sunt stabilite de către autoritatea competentă.

Informaţia transmisă din partea autorității competente (de exemplu: nereguli înregistrate, elemente de supervizare, supraveghere, etc.) va fi considerată ca date de intrare pentru evaluările efectuate de MOLDAC, conform pct.7.6 din RA.

MOLDAC trebuie să ia în considerație rezultatele evaluărilor efectuate de către autoritatea și trebuie să includă informațiile cu privire la implementarea de către OCprec a acțiunilor corective solicitate de către autoritatea competentă în timpul evaluării anterioare în raportul de evaluare.

## 5.8 Suspendarea, retragerea sau restrângerea acreditării

Una sau mai multe categorii de activităţi sunt suspendate din domeniul de acreditare la

inițiativa OCprec, sau la iniţiativa MOLDAC, în următoarele cazuri:

- Absenţa activităţii de certificare pentru una sau mai multe categorii pentru care s-a

acordat acreditarea, timp de cel puţin 1 an.

- Absenţa inspectorului competent pentru categoriile pentru care s-a acordat

acreditarea, timp de cel puţin 1 an.

Motivul nesuspendării unei părți din domeniul de acreditare necesită a fi justificat și documentat. Asemenea motive pot include perspectiva pozitivă de afaceri (câștigarea de noi clienți în timp util) sau înregistrări specifice de substituire a managementului competenței contrar lipsei clienților.

O astfel de suspendare poate fi ridicată după efectuarea evaluării prin asistare cu rezultat pozitiv pentru categoria dată.

Dacă OCprec nu a avut clienți pentru o anumită categorie de produse pe parcursul a 2 ani consecutiv, MOLDAC trebuie să inițieze procedura de retragere/ restrângere a acreditării pentru categoria dată de produse la solicitare OCprec.

## 6. SINTEZA MODIFICĂRILOR

Au fost incluse modificări pe următoarele pagini: 1-19